
Referat de aprobare
privind aprobarea trecerii terenului în suprafață de 4200 mp, cu NC 68994, din domeniul public al Municipiului Drobeta Turnu Severin în domeniul privat al Municipiului Drobeta Turnu Severin  și completării Anexei nr. 1 la HCL nr. 21/1999 privind delimitarea domeniului public de domeniul privat al Municipiului Drobeta Turnu Severin

Având în vedere :
-  Dispozițiile art. 361 alin. 2 și alin. 3 din O.U.G. nr. 57/2019 privind Codul administrativ conform cărora ”Trecerea unui bun din domeniul public al unei unităţi administrativ-teritoriale în domeniul privat al acesteia se face prin hotărâre a consiliului judeţean, respectiv a Consiliului General al Municipiului Bucureşti ori a consiliului local al comunei, al oraşului sau al municipiului, după caz, dacă prin lege nu se dispune altfel.” și ”În instrumentele de prezentare şi motivare ale hotărârilor prevăzute la alin. (1) şi (2) se regăseşte, în mod obligatoriu, justificarea temeinică a încetării uzului sau interesului public naţional sau local, după caz.”;
· Terenul respectiv nu mai este de uz sau interes public din următoarele considerente:
· - este situat în intravilanul Municipiului Drobeta Turnu Severin, Zona Cora, județul Mehedinți, pe teren neexistând instalații, electrice, sanitare supraterane sau subterane, de asemenea, pe teren nu sunt amplasate piețe, căi de comunicație, alei stradale, parcuri publice, monumente. Totodată, precizăm că imobilul teren menționat nu este situat în situl arheologic – Orașul Roman Drobeta. 
· - nu este afectat uzului direct pentru public;
· - terenul este situat într-o zonă de dezvoltare economică a municipiului, în vecinătate fiind edificate construcții de tip hipermarket, bricolaj  astfel ,  aceasta zona se preteaza doar la posibilitatea de a construi spații administrare, de comerț, industriale, servicii sau orice activitate economică.
· - Prin strategia de utilizare eficientă a patrimoniului municipiului Drobeta Turnu Severin s-au stabilit zonele de interes: locuințe,patrimoniu istoric și cultural (Centru – Vechi), zona promenadă – Crișan, dezvoltare economică industrială prin atragerea de noi investiții - zona Cora (continuarea zonei ce a aparținut unor întreprinderi de stat.)
· 	Prin urmare suprafața de 4200 mp face parte din zona dezvoltare economica , industriala, comerciala și nu este prevăzută pentru investiții de interes public, drept pentru care considerăm că este necesară trecerea terenului menționat din domeniul public în domeniul privat al municipiului.
· 	În considerarea elementelor prezentate, ținând cont de necesitatea și oportunitatea trecerii terenului menționat despre care facem vorbire din domeniul public în domeniul privat al municipiului se impune adoptarea proiectului de hotărâre în discuție.

În acest context, propun ca în sedința Consiliului Local al Municipiului Drobeta Turnu Severin, să fie adoptat proiectul de hotărâre privind aprobarea trecerii terenului în suprafață de 4200 mp, cu NC 68994, din domeniul public al Municipiului Drobeta Turnu Severin în domeniul privat al Municipiului Drobeta Turnu Severin  și completării Anexei nr. 1 la HCL nr. 21/1999 privind delimitarea domeniului public de domeniul privat al Municipiului Drobeta Turnu Severin, terenul fiind identificat astfel:
1. Teren în suprafață de 4200 mp, înscris în CF 68994, având NC 68994 situat în Municipiul Drobeta Turnu Severin, Zona Cora, Județul Mehedinți cu următorii vecini:   Nord – NC 68995 (Lot 2),
        Est – NC 51896,
        Sud – NC 53487,
                    Vest – Estacada Termoficare.
INIȚIATOR,
VICEPRIMAR
DANIEL CÎRJAN

